છત્તીસગઢમાં કુલ 90માંથી કોંગ્રેસને 54, બીજેપીને 33 અને અન્યને કુલ ત્રણ સીટ મળવાનું અનુમાન છે. જોકે, છત્તીસગઢના સીએમ તરીકે 34 ટકા લોકોની પહેલી પસંદ રમણસિંહ છે. કોંગ્રેસથી અલગ થઈ ચૂકેલા અજીત જોગીને 17 ટકા લોકો પસંદ કરે છે. ભૂપેશ બધેલ 9 ટકા લોકોની પસંદગી છે. વોટની વાત કરવામાં આવે તો કોંગ્રેસને 40 ટકા અને બીજેપીને 39 ટકા વોટ મળવાનું અનુમાન છે. છત્તીસગઢમાં વડાપ્રધાન તરીકે નરેન્દ્ર મોદી 56 ટકા અને રાહુલ ગાંધીને 21 ટકા લોકો પસંદ કરે છે. લોકસભા ચૂંટણીમાં છત્તીસગઢમાં બીજેપીને 46 ટકા, કોંગ્રેસને 36 ટકા અને અન્ય પાર્ટીઓને 18 ટકા વોટ મળવાનું અનુમાન છે.